<classify> Pluijm aliyeiongoza Yanga kutwaa ubingwa wa 25 msimu huu, alisema angependa kuendelea kupata mafanikio hayo msimu ujao, hivyo hawezi kukubali kuona silaha zake muhimu zinaondoka na kumweka katika wakati mgumu kutetea ubingwa wao msimu ujao.Nyota ambao wanatajwa kuwakacha mabingwa hao msimu ujao ni Mrisho Ngassa, aliyemaliza mkataba wake na inadaiwa yupo mbioni kujiunga na Free State ya Afrika Kusini, Mbuyu Twite anayetakiwa na Etoile du Sahel, Simon Msuva aliyepo mbioni kujiunga na Bidvest Wits na Haruna Niyonzima aliyemaliza mkataba na bado anasuasua kuongeza mwingine.Siku zote mafanikio yanatokana na aina ya wachezaji uliokuwa nao kwenye timu, hao wachezaji kama wataondoka itachukua muda kuirudisha Yanga kwenye kiwango ilichomaliza nacho msimu huu, kocha yeyote mwenye kupenda mafanikio hawezi kukubali kirahisi,asisitiza Pluijm.Pluijm alisema kesho Jumatano anatarajia kukabidhi ripoti yake kwa uongozi wa Yanga na kuweka wazi mipango yake ya msimu ujao, ikiwemo usajili na wachezaji ambao hawataendelea nao msimu mjao ili waanze mikakati ya kutafuta timu mapema.Nataka msimu ujao tuwe wakali zaidi ya ilivyokuwa msimu huu kwa sababu timu nyingi zitajiandaa na kutukamia kwa sababu ya ubingwa wetu ndiyo shabaha yangu kubwa lengo ni kujiwekea ulinzi ili tusije kupoteza taji letu,alisema Pluijm.Chini ya Pluijm, Yanga ilitangaza ubingwa msimu huu kwa kufikisha pointi 55 huku ikiwa imebakiwa na michezo miwili mkononi na kuzima matumaini ya waliokuwa mabingwa watetezi Azam FC, ambao wamemaliza nafasi ya pili kwa kufikisha pointi 49.  <topic>: MICHEZO 